Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó alapképzési szakok, illetve a felsőoktatásról szóló 1993. évi LXXX. törvény szerinti főiskolai
Paragraph Index: 2747

c) A mesterképzési szakon végzettek rendelkeznek a szakképzettség gyakorlásához szükséges személyes adottságokkal és készségekkel: - a jelelmélet és az interdiszciplináris szak keretében tanulmányozott diszciplínák művelése iránti magas fokú motivációval és elkötelezettséggel, az ezekhez a tudományterületekhez tartozó ismeretek átadásának fontosságát illető minőségtudattal és sikerorientáltsággal, - a szemiotikával és az érintett interdiszciplináris tudományterületi elemekkel kapcsolatos problémák felismerési és kreatív kezelési képességével, - olyan munkakörökhöz szükséges és más területekre is átvihető ismeretekkel, valamint együttműködési készséggel, melyek megkövetelik a kezdeményezés és személyes felelősség gyakorlását, - saját tevékenységük kritikus értékelésének képességével, valamint értékek kialakítására és megtartására törekvő céltudatos magatartással.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes